Matul dawn il-jumejn f’Lukanda f’San Ġiljan qed jiġi organizzat seminar dwar is-settur lokali tal-iGaming; liema settur kiber b’ritmu sostanzjali tul dawn l-aħħar snin bl-ammont ta’ persuni jaħdmu f’dan il-qasam jiżboq il-5000. Is-Segretarju Parlamentari għall-Kompetitivita’ u Tkabbir Ekonomiku, Edward Zammit Lewis, fid-diskors tal-ftuħ tkellem dwar l-għanijiet tal-Gvern għal inizjattivi strateġiċi li jsaħħu dan is-settur. Qal dan fl-isfond tas-suċċess miksub f’dan is-settur, li żied jgħid li ma jiggarantix suċċess fil-futur ukoll, u għalhekk il-ħtieġa li Malta ttejjeb l-opportunitajiet li toffri f’dan il-qasam biex tkompli tattira aktar kumpaniji. Is-Segretarju Parlamentari saħaq li Malta tista’ tikseb dan permezz ta’ servizzi ta’ infurzar b’saħħithom. Tkellem ukoll dwar it-tnedija ta’ Responsible Gaming Foundatio n li se tħares li tqajjem kuxjenza dwar l-abbużi u min jilgħab eċċessivament. Ritratt: Arkivji